(§• 5. Fig. 6.) 
MESEMBRYANTHEMUM ERMININUM Haw. 
MESEMBRYANTIIEMUM ermininum; subacaule ramulosum, foliis triquetris apicem 
versus parum latioribus obtusiusculis glaucis crebre pellucido-punctatis, angulo ca- 
rinali integerrimo subdilatato, lateralibus superne aculeato - dentatis. 
M. ermininum,', subacaule: glaucum: foliis rugoso - magnipunctatis: marginibus superne 
brevidentatis, carina integra. Haw. Phu. Mag. et Journ. August 1826. p. 126 . 
RADIX sublignosa, ramosa, fibrosa. 
CAULIS brevis, valde ramosus, ramulis ‘prostratis, foliorum rudimentis desiccatis 
onustus. 
FOLIA decussata, erecto-patentia, carnosa, subrigidia, lin. 8-9 longa et lin. 
3-4 superne lata, obtusiuscula, basi vix angustiora, glauca, punctis permultis prominulis 
ad lucem pellucentibus rugosa', supra planiuscula, subtus convexo-triquetra angulo cari- 
nali integerrimo vix gibboso; angulis lateralibus a basi ad duas tertias integris, apice den¬ 
ticulatis, dentibus in singulo latere 3-4 parvulis, acutis, rectis. 
FLORES solitarii, parvuli, breve pedunculati, vespere expansi, suave fragrantes. 
CALYX turbinatus, quinquefidus, lobis inaequalibus, elongatis, obtusiusculis. 
PETALA multiserialia, numerosa, setacea , lutea apice rubicunda. 
STAMINA parum numerosa, erecta. Filamenta lutea. Antherae pallidae. 
PISTILLUM. Ovarium turbinatum, supra conicum. Styli 6 parvuli, erecti, 
incurvuli, obclavati, viriduli. 
CAPSULA 5 locularis. Maturam non vidi. 
Habitat in Prom. bon. spei. Floret a mense Augusto ad Octobrem, et quandoque 
Aprili. 
Observ. Haec species, anno 1825 in horto Kewensi jam culta, a M. mustellino differt 
foliis angustioribus perglaucis, basi intus grandi punctatis, nec gibboso - tuberculatis. 
